கெப்லர்-22பி

கெப்லர்-22பி (Kepler-22b) என்பது ஒரு புறக்கோள் ஆகும். எமது சூரியனைப் போன்ற உயிரினம் வாழக்கூடிய தொகுதியைக் கொண்டுள்ள விண்மீனைச் சுற்றிவரும் ஒரு புறக்கோள் இது. இவ்வகையான புறக்கோள் ஒன்று நாசாவினால் உறுதிப்படுத்தப்பட்டது இதுவே முதற்தடவையாகும்.

இப்புறக்கோள் பற்றிய கண்டுபிடிப்பு 2011, டிசம்பர் 5 ஆம் நாள் அறிவிக்கப்பட்டது. இக்கோளின் ஆரை பூமியுடன் ஒப்பிடும் போது ஏறத்தாழ 2.4 மடங்காகும். பூமியில் இருந்து 600 ஒளி ஆண்டுகள் தூரத்தில் கெப்லர் 22 என்ற விண்மீனைச் சுற்றி வருகிறது. இக்கோளின் மேற்பரப்பு எவ்வகையானது என்பது இதுவரையில் அறிவிக்கப்படவில்லை. 

கெப்லர்-22பி இற்கும் அதன் விண்மீனுக்கும் இடையேயான தூரம் பூமிக்கும் சூரியனுக்கும் இடையான தூரத்துடன் ஒப்பிடும் போது 15% குறைவானதாகும். பூமியின் சுற்றுப்பாதையை விட 85% அதிகமானது. தனது விண்மீனை இது சுற்றிவர 289.9 நாட்கள் எடுக்கின்றது. 

கெப்லர்-22பி இன் விண்மீன் ஒளியை வெளிவிடும் அளவு எமது சூரியனை விட 25% குறைவாகும். இதன் சராசரி மேற்பரப்பு வெப்பநிலை கிட்டத்தட்ட 22 செல்சியசு என அறிவியலாளர்கள் மதிப்பிட்டுள்ளனர்.

மேற்கோள்கள்

வெளி இணைப்புகள் 
 "NASA Telescope Confirms Alien Planet in Habitable Zone" (Space.com)
 "Kepler 22-b: Earth-like planet confirmed" (பிபிசி)
 "NASA's Kepler Confirms Its First Planet In Habitable Zone"  (நாசா)
 Kepler discoveries: Kepler-22b "a yearly orbit of 289 days" (நாசா)

கெப்லர் விண்கலம் கண்டுபிடித்த புறக்கோள்கள்